	[image: image4.jpg]



	[image: image5.png]Wz
Kyneay

Mopowtikd Mpaweio Kunplakic MpeoBeiac






	[image: image2.jpg]



	[image: image3.png]Wz
Kyneay

Mopowtikd Mpaweio Kunplakic MpeoBeiac







	Παρουσίαση του Ημερολογίου Συναισθημάτων
της Σταυρούλας Δεκούλου

«Πρόσφυγες, Ορφανοί όπου Γης»
στο Σπίτι της Κύπρου

Με επιτυχία πραγματοποιήθηκε στο Σπίτι της Κύπρου, τη Δευτέρα 15 Μαΐου 2023, η παρουσίαση του «Ημερολογίου Συναισθημάτων» της Σταυρούλας Δεκούλου «Πρόσφυγες, Ορφανοί όπου Γης», (Εκδόσεις Βεργίνα) που διοργάνωσαν το Σπίτι της Κύπρου και η Ένωσις Κυπρίων Ελλάδος (Ε.Κ.Ε.).  

Χαιρετισμό απηύθυναν ο Πρέσβης  της Κυπριακής Δημοκρατίας κ. Kυριάκος Κενεβέζος και ο Πρόεδρος της Ένωσης Κυπρίων Ελλάδος κ. Λεωνίδας Μασσοστασής. 

Για το βιβλίο μίλησαν  ο κ. Χρήστος Προδρόμου, τ. Πρόεδρος των Κυπρίων Προσφύγων Ελλάδος,  η κ. Ιωάννα Μαυρεδάκη, Κοινωνική Λειτουργός του Νοσοκομείου  Παίδων Παν. & Αγλ. Κυριακού και ο κ. Πάνος Κούρβας, μέλος του Δ.Σ. της Εταιρίας Ελλήνων Λογοτεχνών.
Στο τέλος ακολούθησε παρέμβαση από την κ. Δανάη Παπαδάτου, Ομότιμη Καθηγήτρια της Κλινικής Ψυχολογίας του Τμήματος Νοσηλευτικής της Σχολής  Επιστημών Υγείας του Ε.Κ.Π.Α. και Πρόεδρο «Μέριμνα» ΑΜΚΕ.
Τον συντονισμό της εκδήλωσης είχε ο κ.  Άγγελος Μαρίνος, σκηνοθέτης, λογοτέχνης. Η βραδιά  έκλεισε με  μουσικό πρόγραμμα από τη χορωδία Gbenets Choirs, στο πιάνο ο μαέστρος Γεώργιος Βενετσάνος  και με τη συμμετοχή του τραγουδιστή Χρήστου Αγγελόπουλου.
Η Σταυρούλα Δεκούλου γεννήθηκε και μεγάλωσε στην Αθήνα. H μεγάλη της αγάπη για τη γραφή ξεκινά από τα παιδικά της χρόνια, όπου μικρές ιστορίες της δημοσιεύονται σε περιοδικά της δεκαετίας του '90. Είναι μέλος της Πανελλήνιας Ένωσης Λογοτεχνών και του Ομίλου Ξάστερον. Συνεργάζεται με εκδοτικούς οίκους γράφοντας κριτική ποίησης και πεζογραφίας. Δημοσιεύει στα λογοτεχνικά περιοδικά Κελαινώ και Νέα Αριάδνη και παλαιότερα στην Πνευματική Ζωή, Πνοές Λόγου και Τέχνης, Κυπριακός Ελληνισμός και Νουμάς. Φιλοξενείται σε λογοτεχνικές ανθολογίες και ποιητικά ημερολόγια. Ως επαγγελματίας υγείας εδώ και είκοσι χρόνια η δράση της έχει ανθρωποκεντρικό χαρακτήρα και στόχος της είναι η διατήρηση της υγείας και της ευτυχίας στους ανθρώπους και η διαφύλαξη της οικογένειας. Θεωρεί πως τα ταλέντα είναι δώρα που πρέπει να εκταμιεύονται και να επιστρέφουν όπου υπάρχει ανάγκη. Για τον λόγο αυτό και τα έσοδα από τις πωλήσεις των λογοτεχνικών και καλλιτεχνικών της δράσεων αποδίδονται σε φιλανθρωπικά ιδρύματα και σκοπούς. 

Σύνδεσμος παρακολούθησης: https://diavlos.grnet.gr/room/1607?eventid=14336

